**TIRGUS IZPĒTE**

**Bīstamo koku un koku zaru zāģēšana un celmu frēzēšana Vecumnieku apvienības pārvaldes apsaimniekošanā esošajā teritorijā**

**Identifikācijas numurs VAP/2-1/2023/25**

2023. gada 5. jūnijā

1. **Pasūtītājs**

|  |  |
| --- | --- |
| **Nosaukums** | Bauskas novada pašvaldības iestāde “Vecumnieku apvienības pārvalde” |
| **Juridiskā adrese** | Rīgas iela 29, Vecumnieki, Vecumnieku pag., Bauskas nov., LV-3933, tālr. 63976100, e-pasts: parvalde@vecumnieki.lv, www.vecumnieki.lv |
| **Reģistrācijas numurs** | Reģ. Nr. 90009115957 |

**2. Iepirkuma priekšmets**

**Bīstamo koku un koku zaru zāģēšana un celmu frēzēšana Vecumnieku apvienības pārvaldes apsaimniekošanā esošajā teritorijā** saskaņā ar Tehnisko specifikāciju (1.pielikums).

1. **Identifikācijas numurs**: VAP/2-1/2023/25
2. **Kontaktpersonas**

Par tehnisko specifikāciju - Lauris Mediņš, Bauskas novada pašvaldības iestādes “Vecumnieku apvienības pārvalde” Vecumnieku pagasta nodaļas vadītājs, tālr. +371 22492615, e-pasts [lauris.medins@vecumnieki.lv](mailto:lauris.medins@vecumnieki.lv)

Par piedāvājuma iesniegšanu – Inese Kampa, Bauskas novada pašvaldības iestādes “Vecumnieku apvienības pārvalde” jurista palīdze, tālr. 63920589, e-pasts – inese.kampa@vecumnieki.lv.

**5. Piedāvājumu iesniegšanas vieta, datums un laiks:**

Pretendents savu piedāvājumu iesniedz **līdz 2023. gada 12. jūnijam plkst. 12:00**, nosūtot elektroniski uz e-pasta adresi: inese.kampa@vecumnieki.lv

1. **Līguma nosacījumi**
   1. Līguma izpildes laiks: **12 mēneši** **no līguma noslēgšanas** **dienas** vai līdz līguma summas pilnīgam izlietojumam atkarībā no tā, kurš no nosacījumiem iestājas pirmais.
   2. Līguma izpildes vieta: Bārbeles, Kurmenes, Skaistkalnes, Stelpes, Valles, Vecumnieku pagasti.
   3. Apmaksa: Pasūtītājs norēķinu veic pa daļām pēc attiecīgā pasūtījuma izpildīšanas 10 (desmit) dienu laikā pēc nodošanas – pieņemšanas akta parakstīšanas un attiecīga rēķina saņemšanas no Izpildītāja.

Budžeta līdzekļu nepietiekamības gadījumā vai samazinoties pašvaldības budžetam, pasūtītājs ir tiesīgs vienpusēji samazināt līguma summu, attiecīgi samazinot līgumā paredzamo darbu apjomu.

* 1. Līguma darbības termiņu, rakstveidā savstarpēji vienojoties, var pagarināt gadījumā, ja netiks izmantota visa līgumā paredzētā maksimālā summa. Minētajā gadījumā puses var pagarināt līguma darbības termiņu uz laiku, kamēr stāsies spēkā jauns līgums, bet nepārsniedzot līgumā paredzēto summu.

1. **Prasības pretendentam**
   1. Pretendents ir fiziskā vai juridiskā persona, kura līdz līguma slēgšanas dienai ir reģistrēta attiecīgās valsts normatīvajos aktos noteiktajā kārtībā;
   2. Pretendentam pakalpojuma sniegšanā jāiesaista vismaz viens speciālists ar kokkopja – arborista kvalifikāciju (pretendents pats var būt arborists).
2. **Iesniedzamie dokumenti**
   1. Finanšu piedāvājums (atbilstoši 2. pielikumam);
   2. Speciālista kvalifikāciju apliecinoša dokumenta kopija.
3. **Paredzamā līgumcena**: līdz **9999** **EUR bez PVN**. Pasūtītājs līguma ietvaros nav saistīts ar konkrētu iepirkuma apjomu naudas izteiksmē. Līguma darbības laikā līguma summa var samazināties atbilstoši faktiski nepieciešamajam apjomam.
4. **Piedāvājuma izvēles kritērijs**

Piedāvājums ar zemāko cenu (vienību cenu summa, EUR bez PVN), kas pilnībā atbilst tirgus izpētes noteikumiem (gadījumā, ja tiks nolemts piešķirt līguma slēgšanas tiesības).

Bauskas novada pašvaldības iestādes

“Vecumnieku apvienības pārvalde” vadītāja D.Šileika

**1.pielikums**

**TEHNISKĀ SPECIFIKĀCIJA**

**Bīstamo koku un koku zaru zāģēšana un celmu frēzēšana Vecumnieku apvienības pārvaldes apsaimniekošanā esošajā teritorijā**

**Identifikācijas numurs VAP/2-1/2023/25**

**1. Pamatprasības:**

1.1. Izpildītājam (t.sk. ikvienam tā darbiniekam/apakšuzņēmējam) jānodrošina, ka visi darbi tiek veikti ievērojot darba, satiksmes, iedzīvotāju un tehniskās drošības noteikumus, nebojājot apkārtējās ēkas, būves, aprīkojumus, labiekārtojuma elementus, apstādījumus vai tehniku, inženierkomunikāciju tīklus u.c. Izpildītājs ar savām darbībām nedrīkst nodarīt kaitējumu videi un, veicot pakalpojumu, nodrošinot darbu izpildes laikā darbu izpildes vietā, darba drošības, vides aizsardzības, ugunsdrošības, agrotehnikas un citu spēkā esošo noteikumu un normu ievērošanu.

1.2. Izpildītājs ir pilnībā atbildīgs par trešajai personai nodarīto kaitējumu (civiltiesiskā apdrošināšana), kas radies darbu izpildes laikā un/vai nekvalitatīvi veikto vai neveikto darbu izpildes dēļ.

1.3. Izpildītājs veic darbus ar savu kvalificētu (apmācītu) darbaspēku, kam ir atbilstoša pieredze un nepieciešamās zināšanas, profesionālu un atbilstošu tehniku, savu transportu, materiāliem, inventāru un līdzekļiem.

1.4. Izpildītājs apņemas nodrošināt nepieciešamo speciālistu skaitu, lai nodrošinātu pakalpojumu termiņos un pieprasītā kvalitātē.

1.5. Visus darbam nepieciešamos materiālus, tehniku, inventāru, norobežojošās lentas un līdzekļus nodrošina Izpildītājs, izmantot Eiropas Savienībā sertificētus materiālus, instrumentus un iekārtas.

1.6. Izpildītājam jāveic darbi tā, lai to ietekme uz apkārtējo vidi ir pēc iespējas minimāla. Izpildītājs ir atbildīgs par materiālu un instrumentu glabāšanas un transportēšanas, kā arī darbu izpildes laikā un rezultātā nodarītajiem zaudējumiem apkārtējai videi, kas radušies Izpildītājam neievērojot normatīvo aktu, materiālu ražotāju norādījumus vai šīs Tehniskās specifikācijas prasības.

1.7. Darbi veicami darba laikā un darba dienās, darbi brīvdienās un ārpus darba laika jāsaskaņo atsevišķi.

1.8. Par uzdevuma izpildei izvēlēto darba metodi, darba kvalitāti atbild Izpildītājs. Pasūtītāja atbildīgais darbinieks piesaka Pakalpojumus, nosūtot e-pastu Izpildītājam (turpmāk - Pieteikums).

1.9. Izpildītājam Tehniskās specifikācijas nosacījumi jāizvērtē ar pietiekamu rūpību un Finanšu piedāvājumā norādītajā Pakalpojuma cenā ir jābūt iekļautām visām izmaksām, kas nepieciešamas visu šajā Tehniskajā specifikācijā norādīto darbu kvalitatīvai un pilnvērtīgai veikšanai (t.sk. nepieciešamam speciālistu skaitam, ar darba spēku saistīto nodokļu izmaksām un to izmaiņām, atbilstošam inventāram, tehnikai, iekārtām, materiāliem, līdzekļiem, higiēnas un saimniecības preču izmaksām, Izpildītāja peļņai, inflācijai u.c. iespējamiem sadārdzinājumiem, kas varētu rasties pakalpojumu sniegšanas un līguma darbības laikā).

**2. Pakalpojuma uzsākšanas un sniegšanas termiņi:**

2.1. Izpildītājam jāuzsāk Pakalpojuma sniegšana:

2.1.1.Plānoto darbu gadījumā- ne vēlāk kā ***7 (septiņu) darba dienu*** laikā no Pasūtītāja Pieteikuma saņemšanas;

2.1.2.Avārijas darbu gadījumā **-**  ***4 (četru) stundu*** laikā no Pasūtītāja Pieteikuma saņemšanas brīža. Par avārijas darbiem uzskatāmi darbi, kas nepieciešami steidzami, jo situācija rada draudus vai kaitējumu cilvēka dzīvībai, veselībai, īpašumam vai videi (piemēram: aizlūzis koks, apledojums, sniegputenis).

2.2. Izpildītājam darbi jāveic ne ilgāk kā ***10 (desmit) darba dienu* laikā** no Pieteikuma saņemšanas brīža. Ja darbus nav iespējams veikt šajā termiņā no Izpildītāja neatkarīgu iemeslu (piem., laikapstākļu) dēļ, Izpildītājam jāvienojas ar Pasūtītāju par citu izpildes termiņu.

**3. Prasības koku zāģēšanas darbiem:**

3.1. Izpildītājam jānodrošina, ka darbus veic sertificēts speciālists (arborists - kokkopis) saskaņā ar normatīvo aktu prasībām.

3.2. Darbu veikšanai jānodrošina drošības līdzekļu uzstādīšana – zāģēšanas vietas pa perimetru jāierobežo ar aizsarglentēm, barjerām vai konusiem atbilstoši normatīvajiem aktiem. Nepieciešamības gadījumā jāorganizē transporta kustība.

3.3. Pirms koka vai tā zaru zāģēšanas jāveic vizuāla koka novērtēšana, jānovērtē tā stāvoklis, izskats, uzbūves īpatnības un stabilitāte. Zaru zāģēšanas gadījumos jāievēro katras koku sugas īpatnības.

3.4. Izpildītājam jāveic darba vietas sakārtošana, t.sk. augsnes virskārtas izlīdzināšana. Izpildītājam jānodrošina kārtība un tīrība, t.i., beidzot vai pārtraucot strādāšanu, darba vieta jāsakārto no zāģmateriāliem, zariem, zāģu skaidām, kas jāizved ***2 (divu) darba dienas*** laikā.

**Koksnes atlikumus (malku)** Izpildītājs nokrauj Pasūtītāja norādītā laukumā pagasta teritorijā, kurā attiecīgie darbi veikti.  Malka paliek Pasūtītāja īpašumā.

**Zarus** Izpildītājs utilizē vai pārņem savā īpašumā, 2 (divu) darba dienu laikā tos aizvedot prom no darba vietas.

Darba vietā nav atļauta vides piesārņošana ar sadzīves atkritumiem, izlietu degvielu, eļļām un citām vielām.

3.5. Celmu augstums nedrīkst pārsniegt 20 cm.

3.6. Celma un lielo virszemes sakņu izfrēzēšana līdz 20 cm zem augsnes virskārtas, iztīrot frēzmateriālu, jāveic saskaņā ar Pieteikumu.

3.7. Bīstamo koku zaru nozāģēšana – kokam izgriež bīstamos zarus.

3.8. Koka nozāģēšana pa daļām – izmanto vietās, kur nav iespējams koku nogāzt visā garumā (tuvu pie mājas, ietves, dobēm u.c). Koks tiek nozāģēts pakāpeniski pa daļām, izmantojot kāpšanas metodi vai pacēlāju. Nozāģētās daļas tiek nolaistas, izmantojot palīglīdzekļus (virves, troses, vinču u.c) un nebojājot zem koka esošo teritoriju.

3.9. Darbu vienību saraksts ietverts Finanšu piedāvājuma veidlapā (2.pielikums).

**2.pielikums**

**FINANŠU PIEDĀVĀJUMS**

**Bīstamo koku un koku zaru zāģēšana un celmu frēzēšana Vecumnieku apvienības pārvaldes apsaimniekošanā esošajā teritorijā**

**Identifikācijas numurs VAP/2-1/2023/25**

|  |  |  |
| --- | --- | --- |
| **Informācija par pretendentu** | | |
| Pretendenta nosaukums: | |  |
| Reģistrācijas numurs: | |  |
| Juridiskā adrese: | |  |
| Pasta adrese: | |  |
| Tālrunis: | |  |
| E-pasta adrese: | |  |
| Vispārējā interneta adrese (ja attiecināms): | |  |
|  | | |
| **Informācija par pretendenta kontaktpersonu** | | |
| Vārds, uzvārds: |  | |
| Ieņemamais amats: |  | |
| Tālrunis: |  | |
| E-pasta adrese: |  | |

Iepazinies ar tirgus izpētes **“Bīstamo koku un koku zaru zāģēšana un celmu frēzēšana Vecumnieku apvienības pārvaldes apsaimniekošanā esošajā teritorijā”, identifikācijas numurs VAP/2-1/2023/25,** noteikumiem un Tehnisko specifikāciju, piedāvāju veikt minēto pakalpojumu par šādu līgumcenu:

|  |  |  |  |
| --- | --- | --- | --- |
| **Nr.p.k.** | **Veicamie darbi** | **Vienība** | **Cena par vienu vienību bez PVN, EUR** |
| 1. | Augoša bīstamā koka zaru nozāģēšana un zaru utilizācija | gab. |  |
| 2. | Augoša bīstamā koka nozāģēšana, stumbra nogādāšana norādītajā vietā un zaru utilizācija (aizvešana) | gab. |  |
| 3. | Stumbra saklučošana (apm.40 cm) | gab. |  |
| 4. | Celma frēzēšana par diametra 1 cm | cm |  |
| **Kopējā piedāvājuma cena (vienību cenu summa) bez PVN, EUR** | | |  |
| **PVN (\_\_%), EUR** | | |  |
| **Kopējā piedāvājuma cena ar PVN, EUR** | | |  |

Piedāvājuma cenā ir iekļautas visas iespējamās izmaksas, kas saistītas ar pakalpojuma veikšanu, tai skaitā iespējamie sadārdzinājumi un visi riski.

Pretendenta rīcībā ir visi tehniskie un personāla resursi tehniskajā specifikācijā minēto darbu izpildei, lai kvalitatīvi un savlaicīgi nodrošinātu pasūtītājam nepieciešamo darbu izpildi

Ar šo apliecinu savu dalību minētajā tirgus izpētē un apstiprinu, ka esmu iepazinies ar tās noteikumiem un Tehnisko specifikāciju, un piekrītu visiem tajā minētajiem nosacījumiem, tie ir skaidri un saprotami, iebildumu un pretenziju pret tiem nav.

Ar šo apliecinu, ka visa sniegtā informācija ir patiesa.

|  |  |
| --- | --- |
| Vārds, uzvārds: |  |
| Amats: |  |
| Paraksts[[1]](#footnote-1): |  |
| Datums: |  |

1. Neaizpilda, ja dokuments tiek parakstīts ar **drošu elektronisko parakstu**. [↑](#footnote-ref-1)